NREM-søvn

**NREM-søvn** (på engelsk *«Non-rapid eye movement sleep»*, «ikke-REM») er de tre søvnstadiene (tidligere fire), når man ikke er i REM-søvn. Alle stadiene kommer flere ganger i løpet av en natt.

I motsetning til REM-søvn er det lite eller ingen øyebevegelse i NREM-søvn stadiene. Nyere forskning viser at drømmer kan forekomme i både REM- og NREM. De som ikke går gjennom disse søvnstadiene, blir ofte sittende fast i NREM-søvn. Musklene er heller ikke lammet i NREM-søvn som kan gjøre at personen begynner å gå i søvne. Ifølge studier vises det at den mentale aktiviteten i NREM-søvn kan være tankelignende, mens REM kan være hallusinasjoner og bisar. NREM-søvn er karaktisert som drømmevennlighet, i motsetning til REM hvor aktiviteten er mer aggressiv, hvilket antyder at NREM er mest ansvarlig for å få til vennlige interaksjoner. Den mentale aktiviteten i NREM- og REM-søvn er et resultat av to ulike hjernegeneratorer, som forklarer forskjellen på den mentale aktiviteten. I tillegg er det parasympatisk dominans under NREM. Rapportene mellom REM- og NREM-aktiviteten kan skyldes forskjeller i hukommelsestadiene som oppstår i de ulike søvntypene.

## Stadier
På standardiseringen fra 1968 ble NREM-søvnen delt inni fire stadier. I 2007 ble den redusert til tre av *The American Academy of Sleep Medicine*:

***Stadie 1** - forekommer i begynnelsen av søvnen, med langsom øyebevegelse. Dette stadie er noen ganger referert til som avslappet våkenhet. Alfa-hjernebølger forsvinner og teta-hjernebølger kommer opp. De som vekkes i dette stadiet tror i mange tilfeller at de har vært våken. Det er vanlig i dette stadiet å oppleve hypniske rykninger i overgangen til søvn.
***Stadie 2** - ingen øyebevegelser vises, og drømming skjer svært sjeldent. Den som sover er lett å vekke. EEG-opptak kan vise karakteristiske "søvnspindler" som er korte utbrudd av høyfrekvent hjerneaktivitet og K-komplekser som kan skje på dette stadiet.
***Stadie 3** - tidligere var dette delt inni to stadier (3 og 4). Stadie 3 er dyp søvn og langsom bølgesøvn. Stadie 3 var tidligere en overgang mellom stadie 2 og stadie 4, hvor deltabølger (dyp søvn) begynte forekomme, men hvor det ble mer dominerende i stadie 4. I 2007 ble stadie 3 og 4 slått sammen til et stadie. Drømmer skjer som regel i dette stadiet selv om det ikke er så vanlig å drømme i NREM-søvn som i REM-søvn. Innholdet i stadie 3 har tendens til å være usammenhengende, mindre levende enn det som oppstår i REM-søvn. Det er på dette stadiet at parasomnier ofte oppstår.

## Søvnspindler og K-kompleks
Søvnspindler er forskjellig i NREM-søvn. Det meste av spindelaktiviteten skjer i begynnelsen og slutten av NREM-søvn. Søvnspindler involverer at hjernen aktiveres i områdene thalamus, fremre cingulate og insular cortex, og den øvre temporale gyri. Det finnes langsomme spindler i området 11–13 Hz som er forbundet med økt aktivitet i øvre frontale gyrus, og raske spindler i området 13–15 Hz som er forbundet med rekruttering av sensorimotoriske prosesseringskortikale regioner, samt rekruttering av den mesiale frontale cortex og hippocampus. Det finnes ikke noe klart svar på hva søvnspindlene betyr, men pågående forskning håper å belyse funksjonen.

K-komplekser er enkle lange deltabølger som varer i ett sekund. Oftest opptrer de spontant i de tidlige stadiene, omtrent som søvnspindlene. I motsetning til søvnspindler kan K-komplekser frivillig bli fremkalt av forbigående lyder som lyder som banking på døren. Funksjonen ti K-kompleksene er ennå ukjent.

## NREM hos dyr
Søvn hos dyr er det ikke mye som er gjort rede på med NREM-søvn. Forskere har gjort studier på dyr for å forstå mer, spesielt hvordan hjernen utvikler seg til å ha to tilstander. I studiene er det funnet ut at hjernen til fugler og noen pattedyr som delfin, kan vise en lignende oppførsel. Fuglearter fant de bevis at har halvparten av hjernehalvdelen som frigjør hjernebølger som ligner de samme bølgene som et menneske i NREM-søvn. Den andre halvparten er helt bevisst, sånn at de kan fly mens de sover. Noen delfiner viser lignende oppførsel som fugler for å klare svømme mens de sover.

Hos rotter er det funnet økning i en langsom bølgeaktivitet under NREM-søvn etter 24 timers søvnmangel, hvilket er det samme som den menneskelige hjernen når den har søvnmangelen og prioriterer NREM-søvn istedenfor REM-søvn. Dette kan antyde at NREM-søvnen er ansvarlig for å regulere og kompensere for tapt søvn.

## Referanser


## Se også
* Hjernebølge